open-index/open-wikipedia-markdown huggingface dataset:
Ապենցել Իներռոդեն

**Ապենցել Իներռոդեն** (, , գերմաներենից բառացի թարգմանած՝ նշանակում է *«Ապենցել՝ Ներքին Ռոդեր»*), կիսականտոն Շվեյցարիայի հյուսիսարևելյան մասում։ Զբաղեցնում է ընդամենը 173 քառակուսի կիլոմետր տարածք (մակերեսի ցուցանիշով երկրում նախավերջին տեղն է գրավում)։ Տարածքի 56 տոկոսն օգտագործվում է գյուղատնտեսական նպատակներով։ Վարչական կենտրոնը Ապենցել քաղաքն է։
 
2012 թվականի տվյալներով՝ բնակիչների թվաքանակը եղել է 15.717: Նրանց մեծ մասը քաղաքական հայացքներով պահպանողական են, դավանանքով՝ կաթոլիկ

## Վարչական բաժանում
Կիսականտոնը վարչականորեն բաժանված է հետևյալ 6 շրջանների.
* Ապենցել
* Գոնտեն
* Օբերեգ
* Ռյուտե
* Շվենդե
* Շլաթ-Հասլեն

## Տեսարժան վայրեր
* Հոեր-Կաստեն սարը, որի գագաթին կառուցվել են պտտվող ռեստորան և 72 մետր բարձրությամբ ռադիոկայմ
* Զեեալպզեե լիճը

## Պատկերասրահ

Appenzell Zentrum.jpeg|Ապենցել քաղաքի կենտրոնը
Alpstein.jpg|Ապենցելյան Ալպերը
Brülisau und Hoher Kasten.jpg|Տիպիկ լեռնային գյուղ


## Ծանոթագրություններ
}

## Արտաքին հղումներ
* Կանտոնի պաշտոնական կայքը 
* Информация Центрального статистического бюро Швейцарии о кантоне 

Կատեգորիա:Շվեյցարիայի վարչական բաժանում
Կատեգորիա:Շվեյցարիայի կանտոններ
Թիմ Ռայան

**Թիմատի Ջոն Ռայան** (, ), ամերիկացի քաղաքական գործիչ, Դեմոկրատական կուսակցության անդամ, ԱՄՆ Ներկայացուցիչների պալատի անդամ (2003 թվականից)։

## Կենսագրություն
Ծնվել է 1973 թվականի հուլիսի 16-ին Օհայո նահանգի Նայլզ քաղաքում։ Ավագ դպրոցում խաղացել է ամերիկյան ֆուտբոլ, դարձել է թիմի աստղը քվոտերբեկի դիրքում, սկսել է հանդես գալ հեղինակավոր Յանգստաունի համալսարանի թիմում, սակայն պրոֆեսիոնալ սպորտային կարիերայով հանդես չի եկել ծնկի վնասվածքի պատճառով։ Տեղափոխվել է Բոուլինգ-Գրին նահանգի համալսարան, որն ավարտել է քաղաքագիտության բակալավրի աստիճանով։ Դոկտորական աստիճան իրավամբ ստացել է Նյու Հեմփշիրի համալսարանի իրավունքի դպրոցում, նաև սովորել է Ֆլորենցիայի համալսարանում՝ Փենսիլվանիայի նահանգի համալսարանի իրավունքի դպրոցի միջազգային ծրագրով։ 1995-1997 թվականներին կարիերա է սկսել կոնգրեսական Ջեյմս Թրեֆիկանտի աշխատակազմում, այնուհետև աշխատել է Թրումբուլի շրջանի դատախազի գրասենյակում։

2001 թվականին ընտրվել Է Օհայոյի Սենատ, 2002 թվականին հաղթել է ԱՄՆ-ի Ներկայացուցիչների պալատի ընտրություններում՝ զբաղեցնելով Թրեֆիկանտի աթոռը, որը դատապարտվել է կոռուպցիոն մեղադրանքներով։

2006 թվականին պաշտպանել է Secure Fence Act օրինագիծը, որը ենթադրում էր Մեքսիկայի հետ սահմանին արգելքների համակարգ կառուցել անօրինական ներգաղթը կանխելու համար։

2010 թվականին նախաձեռնել է օրինագիծ՝ ազգային արժույթի փոխարժեքն արհեստականորեն նվազեցնող երկրներից ԱՄՆ ապրանքների ներմուծման համար արգելված մաքսային սակագներ սահմանելու մասին (առաջին հերթին նկատի է առնվել Չինաստանը), որը, սակայն, այդպես էլ չի քննարկվել Սենատի կողմից։ Ի սկզբանե հավանություն է տվել ԱՄՆ-ի համար մատչելի առողջապահության մասին ակտում Ստուպակ-Փիթսի փոփոխությանը, որը նախատեսում էր դաշնային բյուջեից աբորտների ֆինանսավորման սահմանափակում, սակայն 2015 թվականի հունվարին հայտարարել էր կանանց ընտրության ազատության երաշխավորման նկատմամբ իր դիրքորոշման փոփոխության մասին։

2019 թվականի ապրիլի 4-ին պաշտոնապես հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման համար պայքարի մեջ մտնելու մասին։

## Ծանոթագրություններ

## Արտաքին հղումներ
* 
* Կոնգրեսական Թիմ Ռայան 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի համալսարանների շրջանավարտներ
Կատեգորիա:ԱՄՆ-ի նախագահական ընտրություններ 2020 թեկնածուներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գրողներ
Կատեգորիա:Ամերիկացի սցենարիստներ
Կատեգորիա:Ամերիկացի փաստաբաններ
Կատեգորիա:Ամերիկացիներ իռլանդական սերմամբ
Խելահեղ ինքնաթիռը

**Խելահեղ ինքնաթիռը** (), Ուոլթ Դիսնեյ ընկերության մուլտֆիլմը, որը թողարկվել է 1928 թվականին և որտեղ առաջին անգամ հայտնվել է Միկի Մաուս անունով կերպարը։

Մուլտֆիլմի ռեժիսորներն են Ուոլթ Դիսնեյը և Աբ Այվերկսը։ Վերջինս նաև ֆիլմ անիմատորն է, որի արտադրության վրա ծախսել է 6 շաբաթ (օգնականներ Հյու Խարմանի և Ռուդոլֆ Այզինգի հետ համագործակցությամբ)։ Առաջին անգամ մուլտֆիլմը թողարկվել է 1928 թվականի մայիսի 15-ին` առանց ձայնի և «Միկի Մաուսը խելահեղ ինքնաթիռի մեջ» անվանումով (), սակայն նույն թվականի դեկտեմբերին կոմպոզիտոր Կարլ Ստոլինգը մուլտֆիլմի համար սաունթրեք է գրել, իսկ արդեն 1930 թվականին Ուոլթ Դիսնեյը լիցենզավորել է մուլֆիլմը ներկայիս անվանումով։

## Սյուժե
Միկի Մաուսը կառուցում է իր ինքնաթիռը և խնդրում է Մինիին ընկերակցել իրեն առաջին թռիչքին, երբ վերջինս նրան հաջողության պայտ է տալիս։ Սակայն նրանց ճամփորդությունը վերածվում է անհավանական ու չափազանցված իրավիճակների շարքի։ Այսպես, նրանց ինքնաթիռի վրա կով է հարձակվում, և Միկին որոշ ժամանակ կորցնում է ինքնաթիռի վերահսկողությունը։ Վերահսկողությունը վերականգնելուց հետո նա Միննիին համբուրելու մի քանի փորձ է անում։ Երբ վերջինս հրաժարվում է, Միկին այնպես է անում, որ նա ընկնի ինքնաթիռից, սակայն նրան բռնում է թռչելիս և համբուրելու մի քանի փորձ է անում։ Դրանից հետո Մինին թռչում է ինքնաթիռից իր տաբատն օգտագործում է որպես պարաշյուտ։ Տարվելով այդ գործողությամբ` Միկին նորից է կորցնում ինքնաթիռի ղեկավարումը և դիպչում է ծառին։ Երբ Մինին վայրէջք է կատարում, Միկին ծաղրում է նրան, ինչից վերջինս կատաղում է։ Միկին նետում է պայտը, սակայն վերջինս բումերանգի նման վերադառնում է նրա մոտ։

## Վերաթողարկում DVD ձևաչափով
Մուլտֆիլմը DVD ձևաչափով երկու անգամ վերաթողարկվել է Walt Disney Treasures հավաքածուների մեջ։

Այս մուլտֆիլմը ներառվել է նաև «Վիլիի շոգենավը» թողարկման մեջ։

## Ստեղծման պատմություն
Միկի Մաուսի կերպարով առաջին` «Խելահեղ ինքնաթիռը» մուլտֆիլմն ստեղծվել է Չարլզ Լինդբերգի թռիչքների ազդեցության տակ, երկրորդը մուլտֆիլմը եղել է «Ջայլամով արշավը»։

Երկու մուլտֆիլմներն էլ եղել են համր և վարձույթում հաջողություն չեն ունեցել։ Երրորդ` «Վիլիի շոգենավը» մուլտֆիլմը հնչյունավորվել է և մեծ հաջողություն է ունեցել։ Դիսնեյը հրավիրել է կոմպոզիտոր Կարլ Ստոլինգին, և վերջինս երաժշտություն է ընտրել համր մուլտֆիլմերի համար։ Համր տարբերակները թողարկվել են 1928 թվականին, իսկ հնչյունավորված տարբերակները` 1929 թվականին։

## Պարգևներ
Միկի Մաուսն աստղ է ստացել Հոլիվուդի փառքի ծառուղում։

## Ծանոթագրություններ

## Արտաքին հղումներ
* Crazy'' at Mickey Mouse Follies: Black and White
* 

Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Մուլտֆիլմեր շների մասին
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Մարիաննա Վերտինսկայա

**Մարիաննա Ալեքսանդրովնա Վերտինսկայա** (, ), խորհրդային և ռուսական թատրոնի ու կինոյի դերասանուհի, ՌԽՖՍՀ վաստակավոր արտիստ (1991)։

## Կենսագրություն
Մարիաննա Վերտինսկայան ծնվել է 1943 թվականի հուլիսի 28-ին հայտնի շանսոնիե Ալեքսանդր Վերտինսկու (1889-1957) ընտանիքում, որը, երկար տարիներ վտարանդիության մեջ ապրելով, 1943 թվականին վերադարձավ Ռուսաստան։ Մայրը՝ Լիդիա Վլադիմիրովնան (1923-2013), նկարչուհի էր, կինոդերասանուհի, հայտնի դերասանուհի Անաստասյա Վերտինսկայայի (ծնվ․՝ 1944) կրտսեր քույրը։

Դերասանուհու մայրը նրան տվել է Մարիաննա անունը Ռոբին Հուդի մասին հոլիվուդյան մի ֆիլմ դիտելուց հետո, որտեղ այդ անունն էր կրում գլխավոր հերոսի սիրելին։ Հատկանշական է, որ Մարիաննայի ամուսիններից Բորիս Խմելնիցկին խորհրդային ֆիլմերից մեկում խաղացել է Ռոբին Հուդի դեր։

1967 թվականին Մարիաննա Վերտինսկայան ավարտել է Բորիս Շչուկինի անվան թատերական ուսումնարանը, որից հետո աշխատանքի է անցել Ե․ Վախթանգովի անվան թատրոնում։ 2005 թվականից «Մոդեռն» թատրոնի դերասանուհի։

Առաջին անգամ կինոյում նկարահանվել է 1961 թվականին՝ «Բերքառատ տարի» ֆիլմում կատարելով Կատյա Բորտաշևիչի դերը։ Մարիաննա Վերտինսկայայի հայտնի կինոաշխատանքը «Застава Ильича» ֆիլմում գլխավոր հերոսուհու՝ Անյայի դերակատարումն է։

### Անձնական կյանք
Մարիաննա Վերտինսկայան ամուսնացել է 3 անգամ․
* Ճարտարապետ Իլյա Բիլինկինի հետ ամուսնությունից ծնվել է դուստրը՝ Ալեքսանդրա Վերտինսկայան (նկարչուհի և հեռուստահաղորդավարուհի), փեսան՝ Եմելյան Զախարովն է («Տրիումֆ» պատկերասրահի սեփականատերը) և թոռնուհիները՝ Վասիլիսա և Լիդիա Վերտինսկայաները։
* Թատրոնի և կինոյի դերասան Բորիս Խմելնիցկու հետ ամուսնությունից 1978 թվականի հունվարին ծնվել է դուստրը՝ Դարիա Խմելնիցկայան, թոռնուհին՝ Աննա։
* Երրորդ ամուսինը (ամուսնալուծված են) գործարար Զորան Կազիմիրովիչն է, որը բնակվում է Պրահայում։

Հարաբերություններ է ունեցել կինոռեժիսորներ Անդրեյ Կոնչալովսկու և Անդրեյ Տարկովսկու, կինոօպերատորներ Ալեքսանդր Կնյաժինսկու և Գեորգի Ռերբերգի, նկարիչ Լև Զբարսկու, թարգմանիչ Ա․ Էլդարովի հետ։

## Դերեր
### Դերերը թատրոնում

### Ֆիլմագրություն

### Հեռուստաթատրոններ

### Մուլտֆիլմերի հնչյունավորում

## Մրցանակներ և պարգևներ
* ՌԽՖՍՀ վաստակավոր արտիստ (1991)

## Ծանոթագրություններ

## Գրականություն
* *Новикова С.* Марианна Вертинская // Театр имени Евг. Вахтангова / Ред.-составитель *Б. М. Поюровский*. М.: Центрполиграф, 2001. С.40—49, фото. («Звёзды московской сцены») — ISBN 5-227-01251-2

## Արտաքին հղումներ
* Մարիաննա Վերտինսկայայի մասին «peoples.ru» կայքում 
* Մարիաննա Վերտինսկայայի մասին «rusactors.ru» կայքում 
* Марианна Вертинская: "Папа называл меня "солнцем в консервах" 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Վերտինսկիներ
Աստրալ մարմին

մինի|աջից|Հերոն վան Վալկենբուրգ «Աստրալ քուն»

**Աստրալ մարմին** (Աստղային մարմին), հասկացություն օկուլտականության, էզոթերիզմի և գիտակցված երազատեսության պրակտիկայի մեջ, որը երբեմն բնութագրվում է որպես նուրբ մարմին, որը աստրալ ճանապարհորդության ժամանակ դառնում է միջանկյալ՝ հոգու և ֆիզիկական մարմնի միջև։ Հասկացությունը բխում է Պլատոնական փիլիսոփայությունից և *[[Մոլորակները աստղագուշակության մեջ|մոլորակային ոլորտի]] աշխարհից* (մոլորակ հասկացությունը աստղագիտության և աստղագուշակության մեջ տարրբերվում է իր իմաստով)։ Տասնիններորդ դարում տերմինը սկսվել է օգտագոործվել թեոսոֆիստների և ռոզենքրեյզերների կողմից։

Համաձայն Մաքս Հենդելի և ռոզենքրեյզերների ուսմունքների, աստրալ մարմինը բաղկացած է ցանկություններից, որից մարդիկ արդեն ձևավորում են զգացումներ և զգացմունքներ։ Այն դիտվում է հոգևոր տեսողությամբ, ձևի նման ամպի տեսքով, որը 16-ից մինչ 20 դյույմ ձգվում է ֆիզիկական մարմնի սահմաններից դուրս։ Այն ունի պտտվող չակրաների մի շարք։ Ցանկացողի մարմինը առաջացնում է գույներ, որոնք տարբերվում են յուրաքանչյուր մարդու մեջ, կախված նրա բնավորությունից և տրամադրությունից։

Աստրալ մարմնի գաղափարը աշխարհի կրոնական վարդապետությունների գաղափարներում հիշատակվում է հետագա կյանքի մասին տեղեկություններում, որում հոգու ճանապարհորդությունը կամ «համբարձումը» նկարագրվում են այնպիսի արտահայտություններով, ինչպիսիք են ՝ էքստատիկ, միստիկական կամ մարմնից դուրս փորձառություն, որով հոգևոր ճանապարհորդը թողնում է ֆիզիկական մարմինը և ճանապարհորդում նուրբ մարմնով (երազների մարմնով կամ աստղային մարմնով) դեպի «ավելի բարձր» ոլորտներ։

Երբեմն ասվում է, որ *աստրալ մարմինը* տեսողական ընկալվում է որպես գույնզգույն աուրա։ Այս տերմինը լայնորեն օգտագործվում է աստրալ կամ մարմնից դուրս պրակտիկայի նկարագրման ժամանակ կամ օրինակ Հյուարդա Կարինգտոնի և Սիլվանա Մալդունաի «Աստրալ մարմնի պրոեկցիա (նախաագծում)» գրքում։ Ինչպես նաև այս տերմինը օգտագործվել է Ելենա Բլավատսկայի կողմից։ Այլ հեղինակներ նման փորձերն անվանում են «եթերային», իսկ խորհրդանշական երազները, արխետիպերը, հիշողությունները, հոգևոր էությունը և տեսիլքները անվանում են «աստղային» փորձ։

## Տես նաև
* Գիտակցված երազատեսություն
*Աստրալ պլան
* Եթերային մարմին
* Մտավոր պլան
* Վիկկա
*Նուրբ մատերիա

## Ծանոթագրություններ

## Գրականություն
* 

## Արտաքին հղումներ
* «Աստրալ մարմին» հասկացությանը առնչվող գրքեր

Կատեգորիա:Էզոթերիզմ
Կատեգորիա:Նյու Էյջ
Կատեգորիա:Վիկկա
Կատեգորիա:Օկուլտականություն
Դեսմոնդ Դոս

**Դեսմոնդ Թոմաս Դոս** (անգլ. Desmond Thomas Doss, ), Երկրորդ համաշխարհային պատերազմի վետերան, այն երեք զինվորական ծառայությունից գիտակցաբար հրաժարվողներից առաջինը, ով ստացել է «Պատվո Մեդալ» բարձրագույն ռազմական պարգևը։ Հերոսական գործողությունների ժամանակ, որոնց համար պարգևատրվել է, ԱՄՆ-ի բանակի կապրալ էր, ով գործուղվել է 77-րդ հետևակային դիվիզիայի 307-րդ գնդի բժշկական ջոկատ։ Եղել է Յոթերորդ օրվա ադվենտիստների եկեղեցու նվիրյալ անդամ։

## Կենսագրություն

### Վաղ տարիներ
Դեսմոնդ Դոսը ծնվել է 1919 թվականի փետրվարի 7-ին Լինչբերգում, ատաղձագործ Ուիլյամ Թոմաս Դոսի (1893-1989) և կոշիկի գործարանի աշխատող Բերտ Էդվարդ Օլիվեր Դոսի (1899-1983) ընտանքում։ Դաստիարակվել է Յոթերորդ օրվա ադվենտիստների եկեղեցու սկզբունքներին համապատասխան և եկեղեցում սարկավագ է եղել, ինչպես նաև վեգան էր։ Նա մեծացել է Վիրջինիա նահանգի Լինչբուրջ քաղաքի Fairview Heights շրջանում, իր ավագ քրոջ՝ Օդրիի և կրտսեր եղբոր՝ Հարոլդի հետ։ Մինչ յոթերորդ դասարան Դոսը հաճախել է «Park Avenue Seventh-day Adventist Church» դպրոց, որից հետո աշխատանք է գտել «Lynchburg Lumber Company» ընկերությունում, որպեսզի աջակցի իր ընտանիքին Մեծ ճգնաժամի ընթացքում։

### Պատերազմի ժամանակ
Հավատի ազդեցության տակ գիտակցաբար հրաժարվել է զենք կրելուց և, մասնավորապես, այն մարդկանց դեմ օգտագործելուց։ Նրան առաջարկել են հրաժարվել զինվորական ծառայությունից, սակայն նա հրաժարվել է, քանի որ, չնայած դեմ էր պատերազմին և սպանությանը, սակայն ցանկանում էր ծառայել երկրին այնքան, որքան իր հավատը իրեն թույլ էր տալիս։ Արդյունքում, ռազմական ղեկավարությանը դիմելուց հետո, նրան նշանակում են 77-րդ հետևակային դիվիզիայի 307-րդ գնդի հրաձգային ջոկատի սանիտար։

Հրաժարվելով զենք կրելուց, Դոսը, իր ծառայակիցների կողմից, հաճախ ծաղրուծանակի և հարձակումների էր ենթարկվում և ծառայողական պարտքը չկատարելու մեջ էր մեղադրվում։ Սակայն նրա նկատմամբ վերաբերմունքը կտրուկ փոխվում է 1944 թվականի հուլիսի առաջին մարտերին, որում իր ստորաբաժանումը ստիպված էր մասնակցել։ Նա Հակսո լեռնաշղթայում 75 վիրավորվածների անվտագ վայր է տեղափոխում։ Լեյտեի մարտերի, Ֆիլիպինների ազատագրման և Օկինավայի մարտերի համար պարգևատրվել է «Բրոնզե աստղ» մրցանակով և «Պատվո Մեդալ» բարձրագույն ռազմական պարգևով։

## Պարգևներ և պատվավոր կոչումներ

### Պատվո մեդալ

## Մշակությում
Դոսի կյանքի իրադարձությունների հիման վրա նկարահանվել է «Խղճի թելադրանքով» (անգլ. Hacksaw Ridge) ֆիլմը, որի պրեմիերան ԱՄՆ-ում տեղի է ունեցել 2016 թվականի նոյեմբերի 6-ին։ Դեսմոնդի դերը կատարել է Էնդրյու Գարֆիլդը։ Ֆիլմի ռեժիսորը Մել Գիբսոնն էր։

2025 թվականին Իտալիայում գտնվող Պարմայի քաղաքային այգին անվանակոչվեց Դեսմոնդ Դոսի պատվին։ Այգին գտնվում է քաղաքի Յոթերորդ օրվա ադվենտիստների եկեղեցու մոտակայքում։

Նրա 80-ամյակին 2025 թվականի աշնանը Թենեսի նահանգի Քոլիջդեյլ քաղաքում կամուրջն անվանակոչվեց նրա պատմին։

## Տես նաև
*Յոթերորդ օրվա ադվենտիստների եկեղեցի
*Յոթերորդ օրվա ադվենտիստների եկեղեցու հայտնի անդամների ցանկ
## Ծանոթագրություններ

## Արտաքին հղումներ

Կատեգորիա:Անձինք այբբենական կարգով
Կատեգորիա:Բրոնզե աստղի մեդալակիրներ (ԱՄՆ)
Կատեգորիա:Երկրորդ համաշխարհային պատերազմի մասնակիցներ
Կարմիր ժապավեն

մինի|Կարմիր ժապավեն
**Կարմիր ժապավեն,** ՄԻԱՎ/ՁԻԱՀ-ի դեմ պայքարի խորհրդանիշ, պարտադիր ատրիբուտ է համապատասխան ակցիաների համար։ Մինչ այդ օգտագործվել է կոմունիստական ուղղվածություն ունեցող երիտասարդական և մանկական կազմակերպություններում, ինչպիսիք են Պիոներականը և Հոկտեմբերյանը։

## Ատեղծման գաղափար
Նախքան «Visual AIDS» խմբի կողմից կարմիր ժապավենի պաշտոնական տարբերակի օգտագործումը այն օգտագործվել է այլ կազմակերպությունների կողմից, ինչպիսիք են՝ Պիոներական և Հոկտեմբերյան։ Կարմիր ժապավենի վերստեղծման գաղափարն ընդունել է «Visual AIDS» խումբը։ Քանի որ կազմակերպությունը կազմված էր պրոֆեսիոնալ նկարիչներից և արվեստի գործիչներից, ՄԻԱՎ/ՁԻԱՀ-ի դեմ պայքարի ակնառու գովազդ ստեղծելը հեշտությամբ և հաջությամբ ավարտվեց։ «Visual AIDS» խմբի վաղ գովազդային թերթիկում նշված էր․ «Կտրեք 6 սմ երկարությամբ կարմիր ժապավեն, ապա ծալեք վերևի հատվածում շրջված «V»-ի տեսքով։ Օգտագործեք անգլիական գնդասեղ, որպեսզի ամրացնեք այն հագուստի վրա»։

## Ճանաչում
«Կարմիր ժապավեն» նախագիծը պաշտոնապես մեկնարկել է 1991 թվականի հունիսի 2-ին՝ «Թոնի մրցանակի» 45-րդ ամենամյա արարողության ժամանակ։ Բոլոր մրցանակակիրներին և մասնակիցներին առաջարկվել է կրել այսպիսի ժապավեններ։ Մամլո հաղորդագրության համաձայն՝ ազդարարվել է «Կարմիր ժապավեն» նախագիծը․  
Կարմիր ժապավենը մեծ հայտնիություն է ձեռք բերել։ Հետագա տարիներին այս ժապավենը դարձել է ոչ միայն Թոնի, այլև Օսկար և Էմմի մրցանակաբաշխություններում ընտրյալների դրես կոդ-ի մի մասը։

Սովորական կարմիր ժապավենը ոչ միայն տարածվել է ամբողջ աշխարհում միլիարդավոր օրինակներով, այլև մասամբ ձևափոխվել է։ Իսպանիայում, օրինակ, ՄԻԱՎ/ՁԻԱՀ-ի դեմ պայքարի սովորական խորհրդանիշի վրա ի հայտ է եկել արևը, որն արտացոլում է կյանքը լատինական մշակույթը։ Այսպիսի արվեստի օբյեկտը ուղեկցվում է ծանոթագրություններով՝ հավասարության տեսքով․ ժապավենի նկար + արևի պատկեր = «Lucha Latina Contra el SIDA» (Լատինոյի պայքարը ՄԻԱՎ/ՁԻԱՀ-ի դեմ)։ Աֆրիկայում և աֆրոամերիկյան համայնքում ժապավենը փոխվել է ավանդական գույնով։ Էմորիի համալսարանը, որն աշխատում է սևամորթների համայնքի հոգևոր առաջնորդների հետ, ստեղծել է ապակենկարի էլեկտրոնային ուրվագիծը, որը պարունակում է կարմիր ժապավենը, որը առաջարկվել է սև եկեղեցուն ՄԻԱՎ/ՁԻԱՀ-ի դեմ պայքարի նյութերում օգտագործելու համար։

## Ծանոթագրություններ

## Արտաքին հղումներ
* 

Կատեգորիա:1991 հիմնադրումներ
Կատեգորիա:Խորհրդանիշներ
Կատեգորիա:Խտրականություն
Կատեգորիա:ՁԻԱՀ
Կատեգորիա:Պատկերանիշներ
Մինիոններ։ Գրյուի ծագումը

**«Մինիոններ. Գրյուի ծագումը»** (անգլ. Minions: The Rise of Gru), սպասվելիք թողարկվող 3D համակարգչային-անիմացիոն կատակերգական ֆիլմ, որի ռեժիսորը Կայլ Բալդան է։ Համարվում է «Անճոռնի ես» ֆիլմաշարի սփինոֆը և «Մինիոններ» ֆիլմի շարունակությունը։ Սթիվ Կարելը և Պիեր Քոֆֆինը կկրկնեն նախորդ մասերի իրենց դերերը։

ԱՄՆ-ում նախատեսվում է թողարկել 2021 թվականի հուլիսի 2-ին Universal Pictures-ի կողմից։

## Սինոփսոս
Մինիոնների արկածների շարունակությունը, ովքեր միշտ փնտրում են բռնատիրական լիդերի։

## Դերերում
*Սթիվ Կարել՝ Գրյու
* Պիեր Քոֆֆին՝ Մինիոններ/Քևին/Սթյուարդ/Բոբ

## Արտադրություն
Ֆիլմի մասին պաշտոնապես հայտարարել է Illumination ընկերություն 2017 թվականի հունվարի 26-ին, որին նորից ընդլայնելու է Universal Pictures-ը։ 2017 թվականի հուլիսի 29-ին սկսվել է ֆիլմի մշակումը։

## Թողարկում
«Մինիոններ. Գրյուի ծագումը» նախատեսվում է թողարկել ԱՄՆ-ում 2021 թվականի հուլիսի 2-ին։

## Ծանոթագրություններ

## Արտաքին հղումներ

Կատեգորիա:2020 մուլտֆիլմեր
Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մուլտֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մանկական ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր վրեժի մասին
Կատեգորիա:2022 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1976 թվականին
Պատտայա

**Պատտայա** (), առողջարանային քաղաք Թաիլանդի հարավ-արևելքում։ Գտնվում է Թաիլանդի ծոցի արևելյան ափին` Բանգկոկից մոտ 165 կմ հարավ-արևելք` Չոնբուրի գավառում։ Գրանցված է 115 840 մարդ (2015 թվականի դրությամբ), իրական բնակչությունը գերազանցում է 500 000-ը։ Ամբողջ 2005 թվականի ընթացքում քաղաք է այցելել մոտ 5,4 միլիոն զբոսաշրջիկ, 2011 թվականին՝ մոտ 2 միլիոն զբոսաշրջիկ։ Քաղաքը տեղակայված է Թաիլանդի Արևելյան ափի «արդյունաբերական» գոտում։

## Անվանում
Քաղաքի անվան ծագման երկու հիմնական վարկած կա։ Ըստ առաջինի՝ քաղաքի անվանումը գալիս է Թաքսին թագավորի անունից, որն իր բանակի հետ այս շրջանում  էր մինչ ազատագրման արշավը։ Երկրորդի համաձայն՝ Պատտայա անունը (), գալիս է հարավ-արևմուտքից փչող քամիների անունից։

## Կլիմա
Կլիման Մերձհասարակածային է։ Միջին տարեկան նվազագույն ջերմաստիճանը 24.9&nbsp;°C է (դեկտեմբեր ամսին՝ 22&nbsp;°C,  մայիս-հունիս ամիսներին՝ մինչև 27&nbsp;°C): Միջին տարեկան առավելագույն ջերմաստիճանը 31.2&nbsp;°C է (դեկտեմբերին՝ 30&nbsp;°C, ապրիլին՝ մինչև 33&nbsp;°C):

Քաղաքն ունի հստակ խոնավ սեզոն, որը տևում է տարվա մեծ մասը՝ մարտից մինչև նոյեմբեր։ Տեղումների մեծագույն քանակը լինում է մայիսին և սեպտեմբեր-հոկտեմբերին։ Հունիս-օգոստոս ամիսներին անձրևները նվազում են։ Չոր սեզոնը տևում է դեկտեմբերից փետրվար։ Այդ ընթացքում տեղումները շատ հազվադեպ են։

## Ծանոթագրություններ

Կատեգորիա:Թաիլանդի բնակավայրեր
Կատեգորիա:Թաիլանդի քաղաքներ
Կատեգորիա:Նավահանգստային քաղաքներ
Բան Ըն Հի

**Բան Ըն Հի** (ի ծնե Բան Մին Սո, ), հարավկորացի դերասանուհի։ Բանը կատարել է իր նորամուտը 1988 թվականին և հայտնի է դարձել այն բանից հետո, երբ ստացավ դեր Իմ Կվոն Թեկի «Գեներալի որդին» (1990) ֆիլմում։ Նա նկարահանվել է ֆիլմերում և դրամաներում, ինչպիսիք են «The Day a Pig Fell into the Well» (1996), «№ 3» (1997), «3PM Paradise Bath House» (1997), «Նախկին սիրո ստվերը» (1998), «Հյանգ Դանի լեգենդը» (2007), «Դիբեքի կյանքը» (2008) և  «Իմ ամբողջ սերը» (2010)։

Բանը 2010 թվականի սեպտեմբերի 9-ին ամուսնացել է NH մեդիայի հիմնադիր և գլխվոր տնօրեն Կիմ Նամ Հիի հետ 2016 թվականի դրությամբ նա ներկայանում էր ընկերության կողմից։

## Ֆիլմագրություն
### Ֆիլմ

### Հեռուստասերիալներ

### Ռադիո ծրագիր

## Թատրոն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասանուհիներ
Առաջարկի օրենք

thumb|''Առաջարկի օրենք''
**Առաջարկի օրենք**, ուղիղ կախվածություն գնի և առաջարկի մեծության միջև ապրանք կամ ծառայություններ որոշակի ժամանակաշրջանում։

## Որոշում
Համաձայն Մակկոնելի և Բրյուի առաջարկության օրենքի՝ *ուղիղ կախվածություն գնի և առաջարկի մեծության միջև [[ապրանք]] կամ ծառայություններ որոշակի ժամանակաշրջանում:*

## Առաջարկների օրենքի վերլուծություն
Առաջարկի օրենքն ապացուցվում է հետևյալ փաստարկներով.

* Էմպիրիկական հետազոտություններ։ Վերընթաց առաջարկի կորը բացատրվում է նրանով, որ արտադրողները արտադրելու են շատ բարձր գնով, քան ցածր գնով:Գնի ցածրացմամբ այդպեսև կրճատվում է առաջարկը։ Գինը համարվում է ապրանքի միավորի եկամուտը մատակարարի համար, հետևաբար նա հանդիսանում է որպես խթան նրա համար,որպեսզի առաջարկի և արտադրի վաճառքի շուկայում։
* Ինչքան տվյալ արտադրանքի ծախսերը բարձր են գնից, այդքան շահույթ է ստանում արտադրողը և ուժգին խթանում է նրան ընդլայնել առաջարկի ծավալը
* Այն դեպքում երբ արտադրողը հնարավորություն ունի վերաբաշխել իր ռեսուրսները մի քանի այլընտրանքային ապրանքների միջև, ապա մեկ ապրանքի գնի բարձրացման դեպքում արտադրողին կփոխանցվի թանկարժեք արտադրանքի արտադրությունը՝ էժան արտադրանքի ռեսուրսների հավաքագրման հաշվին, ինչն իր հերթին հանգեցնում է էժան արտադրանքի առաջարկի կրճատման։
* Արտադրության համար պահանջվող արտադրանքի միավորի լրացուցիչ ծախսերը արտադրողը պետք է ձեռք բերի ավելի բարձ գին դրա համար։

## Տես նաև
*Առաջարկ
*Ամբողջական առաջարկ
*Առաջարկի և պահանջարկի օրենք

## Ծանոթագրություններ

Կատեգորիա:Արդյունաբերության ճյուղեր
Չեն Լու

*Չեն Լու*' (, ). չինացի գեղասահորդուհի, հանդես է եկել մենասահքում։ Երկու անգամ օլիմպիական բրոնզե մեդալակիր (1994 և 1998), գեղասահքի Աշխարհի չեմպիոն, ինչպես նաև Չինաստանի իննակի չեմպիոն։

### Կենսագրություն
Չեն Լուի հայրը նախկինում հոկեյիստ էր։ Աշխատում էր որպես հոկեյի մարզիչ, իսկ մայրը զբաղվում էր սեղանի թենիսով։ Չեն Լունն իր առաջին չմուշկները ստացել է հինգ տարեկանում հորից։

1990 թվականի վերջին նա պատանիների Աշխարհի առաջնությունում բրոնզե մեդալ նվաճեց, ինչը չինացի գեղասահորդների առաջին մեդալն էր աշխարհում։

1994 թվականին նա բրոնզե մեդալ նվաճեց Լիլեհամերի Օլիմպիական խաղերում։ Եվ այս մեդալը Չինաստանի գեղասահքի օլիմպիական առաջին մեդալն էր։ 1995 թվականին նա դարձավ աշխարհի չեմպիոն, և սա մինչ օրս չինացի մենասահորդուհիների միակ ձեռքբերումն է։

1997 թվականին նա Աշխարհի առաջնությունում լուրջ վնասվածքից հետո միայն 25-րդն էր։ Այդ ժամանակ էլ չինացի գեղասահորդուհին տեղափոխվեց ԱՄՆ, փոխեց մարզչին և խորեոգրաֆին, իսկ 1998 թվականի Նագանոյի օլիմպիադային նորից կանգնեց պատվանդանի երրորդ հորիզոնականին։

Սիրողական կարիերայի ավարտից հետո Չեն Լուն երկու սեզոն մեկնել է հյուրախաղերի «Stars on Ice»-ի շոուի հետ, ինչպես նաև մասնակցել է պրոֆեսիոնալների մրցույթների։

Չինաստանի գեղասահքի ֆեդերացիան Չեն Լուին խնդրեց մասնակցել Չինաստանի 2001 թվականի 9-րդ ազգային խաղերին (խաղերն անցկացվում են չորս տարին մեկ՝ Օլիմպիական խաղերի անալոգիայի միջոցով, բայց միայն չինացի մարզիկների շրջանում), որտեղ էլ նա և հաղթեց։

2005 թվականի հուլիսին Չեն Լուն ամուսնացավ Ռուսաստանի մենասահորդ Դենիս Պետրովի հետ՝ 1992 թվականի ձմեռային օլիմպիական խաղերի արծաթե մեդալակրի հետ։ 2006 թվականի հունիսի 28-ին ծնվել է նրանց որդին՝ Նիկիտան, իսկ 2008 թվականի հուլիս 8-ին աղջիկը՝ Անաստասիան։ Ընտանիքը երկար ժամանակ ապրում էր Սան Ֆրանցիսկոյում, քանի որ Չեն Լուն և Դենիսը ԱՄՆ-ի հպատակություն ունեցող քաղաքացիներ են, այնուհետև տեղափոխվել են Չինաստան։

Այժմ Չեն Լուն հանդիսանում է Համաշխարհային գեղասահքի ակադեմիայի (անգլ.՝ World Ice Arena Skating Academy) ղեկավարը, որը գտնվում է Հոնկոնգի մերձակայքում գտնվող Շենժեն քաղաքում։ Զուգահեռաբար նա նա խորեոգրաֆիկ աշխատանքներ է կատարել չինացի գեղասահորդների հետ, ինչպես նաև հեռուստացույցով մեկնաբանում է գեղասահքի մրցույթները։

2007 թվականին Չեն Լուն աջակցեց Ռուսաստանի Սոչիի հայտը 2014 թվականի Ձմեռային Օլիմպիական խաղերին։

### Սպորտային ձեռքբերումներ

WD=դուրս է եկել մրցումներից

## Ծանոթագրություններ

## Արտաքին հղումներ
* Страничка на skate.org 

Կատեգորիա:Անձինք նամականիշերի վրա
Կատեգորիա:Աշխարհի չեմպիոններ
Կատեգորիա:Չինացի գեղասահորդներ
Կատեգորիա:Օլիմպիական խաղերի բրոնզե մեդալակիրներ
1930-ական թվականների մեծ բռնաճնշումներում զոհված հայտնի հայերի ցանկ

**1930-ական թվականների մեծ բռնաճնշումներում զոհված հայտնի հայերի ցանկ**, մի շարք հայ մտավորականներ, բոլշևիկյան և հետագայում կոմունիստական պետական գործիչներ, ռազմական և կրոնական գործիչներ, որոնք սպանվել են Ստալինյան ռեժիմի կողմից 1930-ական թվականների «Մեծ զտման» ժամանակ՝ Խորհրդային Միությունում բոլոր քաղաքական ընդդիմությունները ոչնչացնելու մահափորձով։

## Նախապատմություն
1920-ական թվականներին եկեղեցու մասնավոր գույքը բռնագրավվել է, իսկ քահանաները՝ բռնության ենթարկվել։ Հայ եկեղեցու դեմ սովետական հարձակումներն արագացել են Ստալինի օրոք՝ սկսած 1929 թվականից, բայց հաջորդ տարիներին ակնթարթորեն թեթևացել են՝ բարելավելով երկրի հարաբերությունները Հայկական սփյուռքի հետ։ 1932 թվականին Խորեն Ա Տփղիսեցին դարձել է Ամենայն Հայոց Կաթողիկոս և ստանձնել եկեղեցու ղեկավարությունը։ Սակայն 1930-ական թվականների վերջին խորհրդային մարդիկ վերսկսել են իրենց գրոհները Եկեղեցու դեմ՝ 1938 թվականին կաթողիկոսի սպանությունը ներկայացնելով որպես «Մեծ զտման» մաս։ Էջմիածնի կաթողիկոսարանի փակումը տեղի է ունեցել 1938 թվականի օգոստոսի 4-ին։ Եկեղեցին, այնուամենայնիվ, սփյուռքում գոյատևել է ընդհատակյա։

«Մեծ զտումը» Խորհրդային Միությունում քաղաքական բռնաճնշումների և հալածանքների արշավների շարք էր, որը կազմակերպվել էր Կոմունիստական կուսակցության անդամների, գյուղացիների, գրողների, մտավորականների և այլ անձանց դեմ։ 1937 թվականի սեպտեմբերին Ստալինը Գեորգի Մալենկովի և Լավրենտի Բերիայի հետ Երևան է ուղարկել Անաստաս Միկոյանին՝ վերահսկելու Հայաստանի կոմունիստական կուսակցության լուծարման գործընթացը, որը հիմնականում կազմված էր նախկին բոլշևիկներից։ Հայաստանի կոմունիստական առաջնորդները, ինչպիսիք են Վաղարշակ Տեր-Վահանյանը և Աղասի Խանջյանը, զտման զոհ են դարձել, առաջինը` որպես մեղադրյալ, «Մոսկվա» շոուի առաջին դատավարության ժամանակ։ ՄիկոյանըբՀայաստան կատարած այցի ընթացքում փորձել է փրկել մահապատժի ենթարկվողներից մեկին, բայց չի հաջողվել։ Այդ անձը ձերբակալվել է Բերիայի կողմից ԽՄԿԿ-ի ելույթներից մեկի ժամանակ։ Ձերբակալվել է ավելի քան հազար մարդ, իսկ «Հայկական քաղբյուրոյի» 9 անդամներից յոթին ազատել են աշխատանքից։

Ինչպես Ստալինի օրոք Խորհրդային Միությունում ապրող տարբեր էթնիկ փոքրամասնություններ, այնպես էլ տասնյակ հազարավոր հայեր մահապատժի են ենթարկվել և արտաքսվել։ 1936 թվականին Բերիան և Ստալինը աշխատում էին հայերին Սիբիր արտաքսելու ուղղությամբ՝ փորձելով Հայաստանի բնակչությունը 700 000-ով նվազեցնել, որպեսզի արդարացնեն բռնակցումը Վրաստանին։ Բերիայի հրամանատարության ներքո ոստիկանական ահաբեկչությունն օգտագործվել է բնակչության նկատմամբ կուսակցության քաղաքական պահվածքն ամրապնդելու և հայրենասիրության բոլոր դրսևորումներն արգելելու համար։

## Ցանկ
Ստորև ներկայացված է ՀԽՍՀ-ից կամ ազգությամբ հայ այլ խորհրդային մարդկանց բռնաճնշումների զոհ դարձածների անավարտ ցանկը․

## Ծանոթագրություններ

## Գրականություն
* 
* 

Կատեգորիա:Կոմունիզմը Հայաստանում
Կատեգորիա:Հայկական ԽՍՀ
Կատեգորիա:Ստալինյան բռնաճնշումները Հայաստանում
Ջահանա Հեյս

**Ջահանա Ֆլեմինգ Հեյս** (), ամերիկացի մանկավարժ, Ներկայացուցիչների պալատի պատգամավոր։ Նա ներկայացնում է Կոննեկտիկուտի 5-րդ շրջանը։ Առաջին անգամ ընտրվել է 2018 թվականի նոյեմբերին։ ԱՄՆ Դեմոկրատական կուսակցության անդամ է։

## Կենսագրություն
Ջահանա Հեյսը ծնվել է 1973 թվականի մարտի 8-ին Կոնեկտիկուտ նահանգի Ուոթրբերրի քաղաքում։

1990 թվականին երեխա է ունեցել։ 1997 թվականին ընդունվել է Հարավային Կոննեկտիկուտի համալսարան։ Ուսումն ավարտելուց հետո՝ ստացել է բակալավրի աստիճան։ 2012 թվականին ավարտելով Կոննեկտիկուտ նահանգի Սենթ-Ջոզեֆի անվան համալսարանը՝ ստացել է մագիստրոսի գիտական աստիճան։

Սկսել է աշխատել 2002 թվականին։ Նրա առաջին աշխատավայրը եղել է Սուզբերի փոքրիկ քաղաքի դպրոցը։ Հեյսն Ուոթրբերրի քաղաքի դպրոցում դասավանդում էր հասարակագիտություն։ Դպրոցում աշխատելիս նա մասնակցել է մանկավարժական վարպետության տարատեսակ մրցույթների։ 2016 թվականին հաղթել է ԱՄՆ ուսուցիչների շրջանում կազմակերպված մրցույթում՝ արժանանալով «Տարվա ուսուցիչ» տիտղոսին։ Ազգային մրցույթում հաղթանակից հետո՝ մեկ տարվա ընթացքում, նա զբաղվել է հասարակական աշխատանքով։

2018 թվականի օգոստոսի 14-ին իր շրջանում Հեյսը հաղթել է դեմոկրատների ընտրարշավում, իսկ 2018 թվականի նոյեմբերին հաղթել է ԱՄՆ Կոնգրեսի ընտրություններում։ Քաղաքականության մեջ նա սատարում է հանրային կրթության և մանկավարժական միությունների ոլորտը, կրթական բարեփոխումները և ԱՄՆ-ում զենք կրելու վերահսկողությունը։ Այժմ նա ամուսնու՝ Միլֆրոդ Հեյսի, և չորս երեխաների հետ միասին բնակվում է Կոնեկտիկուտ նահանգի Ուոթրբերրի փոքիկ քաղաքում։

Ջահանա Հեյսը հանդիսանում է ԱՄՆ Ներկայացուցիչների պալատի գյուղատնտեսական կոմիտեի (անտառտնտեսության կոմիտե, մթերքների կոմիտե) և կրթության ու աշխատանքի կոմիտեի (քաղաքացիական իրավունքների կոմիտե, նախնական կրթության կոմիտե) անդամ։

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Ամերիկացի մանկավարժներ
South of the Border

**«South of the Border»** («Սահմանից դեպի հարավ»), բրիտանացի երգիչ Էդ Շիրանի երգը նրա *[[No.6 Collaborations Project]]* վեցերորդ ստուդիական ալբոմից։ Այն ձայնագրվել է ամերիկացի երգչուհիներ Կամիլա Կաբելոյի և Քարդի Բիի մասնակցությամբ և թողարկվել 2019 թվականի հուլիսի 11-ին։

## Պատմություն
Երգը թողարկվել է 2019 թվականի հուլիսի 11-ին՝ ալբոմի պաշտոնական թողարկումից մեկ օր առաջ։ Երգն ընդհանուր առմամբ արժանացել է դրական արձագանքների երաժշտական քննադատների ու գրախոսողների կողմից, ինչպիսիք են՝ *[[:en:Idolator (website)|Idolator]]*, *[[New York Magazine|Vulture]]*, *EliteDaily*, *[[:en:¡Hola!|Hola]]*, *[[E!|Eonline]]*։

## Երաժշտական տեսահոլովակ
Երգի պաշտոնական լիրիկական տեսահոլովակը թողարկվել է 2019 թվականի հունիսի 11-ին Շիրանի յութուբյան էջում։

## Երգացանկ

## Հիթ-շքերթներ
### Օրիգինալ տարբերակ
#### Շաբաթական հիթ-շքերթներ

#### Տարեկան հիթ-շքերթներ

### Cheat Codes remix

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* South of the Border. amalgama-lab.com

Կատեգորիա:Էդ Շիրանի երգեր
Կատեգորիա:Կամիլա Կաբելոյի երգեր
Մինամիկյուսյու

, քաղաք Ճապոնիայում, որը գտնվում է Կագոշիմա պրեֆեկտուրայում։ Քաղաքի տարածքը կազմում է 357,85 կմ², բնակչությունը՝ 36 737 մարդ (2014 թվականի օգոստոսի 1-ի տվյալներով), միջին խտությունը՝ 102,66 մարդ/կմ²։

## Աշխարհագրական դիրք
Քաղաքը տեղակայված է Ճապոնիայի Կյուսյու տարածաշրջանի Կագոշիմա պրեֆեկտուրայի Կյուսյու կղզու վրա։ Մինամիկյուսյուին սահմանակցում են Կագոշիմա, Մակուրաձակի, Իբուսուկի, Մինամիսաձումա քաղաքները։

## Բնակչություն
Քաղաքի բնակչությունը կազմում է 36 737 մարդ, միջին խտությունը՝ 102,66 մարդ/կմ²։

## Խորհրդանիշներ
Քաղաքի խորհրդանիշներն են սակուրա ծառը և միամյա արևածաղիկը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2007 թվականին հիմնադրված բնակավայրեր
Կատեգորիա:Ճապոնիայի քաղաքներ
Կատեգորիա:Նավահանգստային քաղաքներ
Ռուզվելտ Սկերիտ

**Ռուզվելտ Սկերիտ** (), դոմինիկացի քաղաքական գործիչ, որը 2004 թվականից Դոմինիկայի վարչապետն է։ Տարածաշրջանում նա ծառայել է որպես Արևելյան Կարիբյան պետությունների կազմակերպության (OECS) նախագահ, իսկ վերջերս ՝  2010 թվականին, որպես Կարիբյան համայնքի (CARICOM) նախագահ։

## Վարչապետ
Ռուզվելտ Սկերիտը վարչապետ է դարձել 2004 թվականի հունվարին Պիեր Չարլզի մահվանից հետո։ Պիեռ Չարլզի մահվան պահին Սկերրիտը ավագանու անդամ էր Վիել Քեյսի ընտրատարածքում, պաշտոն, որը նա զբաղեցնում էր 2000-ի փետրվարին ընտրվելուց հետո։ Վարչապետ լինելուց բացի, նա եղել է նաև ֆինանսների նախարար, կրթության, սպորտի և երիտասարդության հարցերի նախարար, արտաքին գործերի նախարար և հանդիսանում է Դոմինիկայի լեյբորիստական կուսակցության քաղաքական ղեկավար։

Պաշտոնը ստանձնելուց հետո Սքերիտը դարձավ աշխարհի ամենաերիտասարդ երկրի ղեկավարը ՝ գերազանցելով Կոնգոյի Դեմոկրատական հանրապետության նախագահ Ժոզեֆ Կաբիլային ։ Իր կուսակցության հետ 2005 թվականի մայիսյան ընտրություններում հաղթանակ տանելով` Սկերիտը դարձավ աշխարհում առաջին ժողովրդավարորեն ընտրված ազգային առաջնորդը, որը ծնվել է 1970-ականներին։ 2010-ի դեկտեմբերի դրությամբ` Սկերիտը մնացել է ամենաերիտասարդ երկրի ղեկավարը արևմտյան կիսագնդում և երրորդը աշխարհում` զիջելով միայն Մադագասկարի Անդրի Ռաժոելինան և Չերնոգորիայի Իգոր Լուկշիչին ։

## Հակասություններ
2015 թվականին չինացի միլիարդատեր Նգ Լապ Սենգը ձերբակալվեց FBI-ի կողմից։ Դա կապված էր ՄԱԿ-ի կաշառակերության շարունակական հետաքննության հետ։ Սկերիտը Նգի հետ լուսանկարվել է ձերբակալությունից քիչ առաջ։ *Wall Street Journal- ը* հայտնել է, որ Նգը հայտնել է գործընկերներին, որ նա օգնում է համոզել Դոմինիկային Չինաստանի փոխարեն ճանաչել Թայվանին։ Ընդդիմադիր կուսակցությունը հարցի վերաբերյալ զննել է Սկերիտին։ Սկերիտը տեղեկացրեց, որ FBI-ն չի հետաքրքրվում իրենով։

## Ծանոթագրություններ

Կատեգորիա:1972 ծնունդներ
Կատեգորիա:Ապրող անձինք
Ազգագրության թանգարան (Շվեդիա)

**Ստոկհոլմի ազգագրության թանգարան** (), գիտական թանգարան Շվեդիայի մայրաքաղաք Ստոկհոլմում։ Այն ներառում է շուրջ 220000 նմուշների հավաքածու, որոնք վերաբերում են ազգագրությանը կամ մշակութային մարդաբանությանը աշխարհի տարբեր երկրներից, այդ թվում՝ Չինաստանից, Կորեայից, Հարավային և Հարավարևելյան Ասիայից, Խաղաղ օվկիանոսյան տարածաշրջանից, Ամերիկայից և Աֆրիկայից։ Թանգարանը տեղակայված է Ստոկհոլմի Գյարդեթ հատվածում գտնվող թանգարանային զբոսայգում (): 1999 թվականից այն հանդիսանում է Համաշխարհային նշանակության Շվեդիայի  ազգային թանգարանների մաս և հյուրընկալվում է նաև Սվեն Հեդին հիմնադրամին։ Թանգարանը բաց է երեքշաբթիից կիրակի` առավոտյան 11:00 - 17:00, իսկ չորեքշաբթի օրերին` 11:00 - երեկոյան 20:00 և փակ է երկուշաբթի օրերին։

Թանգարանի ամենահին հավաքածուներից են 18-րդ դարում Ջեյմ Կուկի արշավախմբերի ընթացքում հավաքված առարկաները։ Այնուամենայնիվ, հավաքածուի հիմնական մասը 1850-1950 թվականներից է և իր վրա է կրում գաղութային դարաշրջանի հետախուզումների, ավետարանականների և առևտրի ազդեցությունը։ Երբ թանգարանն առաջին անգամ բացվեց 1930 թվականին, այն, ի թիվս այլոց, Հյալմար Ստոլպեի և Էրլանդ Նորդենշյոլդի երկարամյա լոբբիստական աշխատանքի, մի քանի մեծ ցուցադրությունների, ինչպես նաև ազգագրական հավաքածուների ոչ պատշաճ պահելու աճող անհանգստության արդյունք էր։

2007 թվականին, բանակցություններից հետո, թանգարանը համաձայնեց վերադարձնել տոտեմական բևեռը Հայսլա ազգին, որից այն վերցրել էր 1929 թվականին։ Հայսլան ժողովուրդը թանգարանին նվիրեց բևեռի ժամանակակից կրկնօրինակը, որը ներկայումս ցուցադրվում է թանգարանի մուտքի մոտ։ Թանգարանը նաև մի շարք այլ առարկաներ է վերադարձրել իրենց ծագման երկրին։ Թանգարանում առկա բոլոր ցուցանմուշները համարվում են ազգային սեփականություն, ուստի թանգարանն իրավունք ունի ցուցադրել և պահպանել դրանք։

Թանգարանն ընդլայնվում է իր հավաքածուն թվային ցուցահանդեսի միջոցով։ Այս ցուցահանդեսը ուսումնասիրում է թռչունների դերն ու նշանակությունը նյութական մշակույթի, հասարակության և սոմոլոգիայի ոլորտում։

## Ցուցանմուշների լուսանկարներ

Etnografiska (19).JPG
Etnografiska (7).JPG
Display case, unidentified objects - Etnografiska museet - Stockholm, Sweden - DSC00861.JPG
Figurines, unidentified - Etnografiska museet - Stockholm, Sweden - DSC00848.JPG
Heads, Congo - Etnografiska museet - Stockholm, Sweden - DSC01229.JPG
Nut from baobab tree, Kimberly, Australia, c. 1912 - Etnografiska museet - Stockholm, Sweden - DSC01372.JPG
Samurai helmets, No. 1945.31.0001.A - Etnografiska museet - Stockholm, Sweden - DSC01153.JPG
SystemaNaturaEtnografiska museet.JPG
Tibetan pantheon, Sven Hedin collection, 1927-1935 - Etnografiska museet - Stockholm, Sweden - DSC00989.JPG


## Տես նաև
* Ստոկհոլմի թանգարանների ցանկ

## Ծանոթագրություններ

## Արտաքին հղումներ
*  (Official site)
*  (Official site)

Կատեգորիա:1900 հիմնադրված թանգարաններ
Կատեգորիա:Շվեդիայի ազգագրական թանգարաններ
Կատեգորիա:Ստոկհոլմի թանգարաններ
Թոմաս Լոուրենս

Սեր **Թոմաս Լոուրենս** (, ), անգլիացի նկարիչ, հայտնի է որպես Ռեգենտության դարաշրջանի նորաձևության դիմանկարիչ։

## Կենսագրություն
Թոմաս Լոուրենսը ծնվել է 1769 թվականի ապրիլի 13-ին Բրիստոլ քաղաքում։ Լոուրենսի հայրը փոքր հյուրանոց է ունեցել, բայց շուտով սնանկացել է։ Ստացվել է այնպես, որ նրանց ընտանիքը պահելու համար ֆինանսական միջոցների միակ աղբյուրը Թոմաս Լոուրենսի գծագրողի տաղանդն է եղել։ 1782 թվականին Լոուրենսը բնակություն է հաստատել առողջարանային Բաթ քաղաքում, որտեղ երիտասարդ նկարիչը մատիտի դիմանկարներով լավ գումար էր վաստակում։

1787 թվականին Լոուրենսը մեկնել է Լոնդոն, որտեղ Ռեյնոլդսի կողմից ջերմ ընդունելության է արժանացել և ընդունվել Գեղարվեստի թագավորական ակադեմիա՝ որպես ուսանող։ 1791 թվականին ընտրվել է որպես ակադեմիայի թղթակից անդամ, իսկ 1974 թվականին՝ լիարժեք ակադեմիկոս։

1815 թվականին Լոուրենսը ասպետի կոչում է ստացել։

1818-1820 թվականներին Լոուրենսը գտնվել է Եվրոպայում։ Վիեննայում, Հռոմում և Աախենում (որտեղ այդ ժամանակ տեղի էր ունենում միջազգային համագումարը) նկարել է տարբեր հայտնի մարդկանց։ Վերադառնալով Լոնդոն՝ նա ընտրվել է Գեղարվեստի ակադեմիայի նախագահ։

Սեր Թոմաս Լոուրենսը մահացել է 1830 թվականի հունվարի 7-ին Լոնդոն քաղաքում։

Նկարչի աշակերտներից է եղել Թեոդոր ֆոն Հոլստը։

## Ծանոթագրություններ

## Արտաքին հղումներ
* В Meyers Konversations-Lexikon. 4-е издание. том 10, Bibliographisches Institut, Leipzig 1885—1892, стр. 583—583.

Կատեգորիա:18-րդ դարի նկարիչներ
Կատեգորիա:19-րդ դարի նկարիչներ
Կատեգորիա:Բրիտանացի դիմանկարիչներ
Կատեգորիա:Լոնդոնի թագավորական ընկերության անդամներ
Կատեգորիա:Անգլիացի նկարիչներ
Կատեգորիա:Անգլիացի դիմանկարիչներ
Իլյուխա (պատմվածք)

«**Իլյուխա**» (), ռուս խորհրդային գրող Միխայիլ Շոլոխովի պատմվածքը՝ գրված 1925 թվականին։

## Հրապարակումներ
Առաջին անգամ «Իլյուխա» պատմվածքը լույս է տեսել «Երիտասարդ լենինյան» թերթում, թիվ 57 և 58-ում 1925 թվականի մարտի 10-ին և 11-ին։ Պատմվածքն ընդգրկվել է նաև «Երկնագույն տափաստան»  հեղինակային ժողովածուում (1926):

## Սյուժե
Ստեղծագործության սյուժեի հիմքում ընկած է «Կոստրոմացի» գյուղացի տղայի՝ Իլյուխայի պատմությունը, որը փախուստի է դիմել Մոսկվայում իրեն որպես հարսնացու պարտադրված տեղական խանութպանի դստեր պատճառով։ Երեկոյան աշխատանքից վերադառնալիս, նա փրկում է անծանոթ աղջկան  հարբած ավազակից, որի համար վերջինս նրան սովորեցնում է կարդալ և գրել։ Իլյուխան և կոմերիտուհի Աննա Բոդրուխինան ընկերներ են դառնում։ Այնուամենայնիվ, երբ հերոսը հայտնում է իր սերը աղջկա հանդեպ, պարզվում է, որ նա ամուսնացած է և մոտ օրերս ցանկանում է մեկնել իր ամուսնու մոտ` Իվանովո-Վոզնեսենսկ։ Հաղթահարելով «սիրո ցավը»` կոմերիտական Իլյուխան վերադառնում է առօրյա կյանք։ Կրկին հանդիպելով Աննայի հետ` ինքն իրեն խոստովանում է. «... կարմիր թևկապի մտերմությունից գլուխս այլևս չի պտտվում»։

## Նախատիպեր
«Իլյուխա» պատմվածքը «մասամբ ինքնակենսագրական է», և Միխայիլ Ալեքսանդրովիչ Շոլոխովն ինքն է դարձել Իլյուխայի նախատիպը։ Մոսկվայում պատմվածքի գործողությունների վայրը ցուցադրում է նրա ինքնակենսագրությանը բնորոշ առանձնահատկությունները։ Հերոսը ապրում է Պլյուշչիխայում, որը Միխայիլ Շոլոխովին  հայտնի է 1914 թվականից։ Այստեղ` Գ. Շելապուտինի անվան գիմնազիայի մոտակայքում, Դոլգի նրբանցքում (տուն 20), ապագա գրողը սենյակ էր վարձել նախապատրաստական դասարանների ուսուցիչ Ա. Պ. Երմոլովի բնակարանում Մոսկվայում սովորելու ընթացքում (1914-1916)։ Ա. Պ. Երմոլովի բնակարանում Միխայիլ Շոլոխովը բնակվել է նաև 1922 թվականի աշնանը և 1923 թվականի երկրորդ կեսին։ Երիտասարդ Միխայիլ Շոլոխովի կյանքում տեղի ունեցած դեպքի մասին, որը նման էր պատմվածքի գործողության սյուժեին,  արձակագիր Պ. Ա. Սազին իր հուշերում գրել է.

## Պատմվածքի մասին
Պատմվածքը գրված է «որպես մի յուրատեսակ բողոք ընդդեմ սիրո գռեհիկ ազատության».

Հրապարակված ստեղծագործությունը գրեթե աննկատ մնաց քննադատների կողմից, բայց դրա համատեքստը բավականաչափ լայն էր, ինչը կապված է 1920-ականների գրախոսության և արձակագրության միջոցով ընտանեկան հարցերի և սեռերի փոխհարաբերությունների քննարկման հետ։ Շոլոխովի պատմվածքը, ուրույն ձևով, բացահայտեց բանֆակական և ուսանողական երիտասարդության շրջանում նոր կենցաղի համար պայքարի թեման, որը իր զարգացումը ստացավ այնպիսի ստեղծագործություններում, ինչպիսիք են Պ. Ս. Ռոմանովի «Առանց թխենու», Ս. Ի. Մալաշկինի «Լուսինը աջ կողմում է», Լ. Ի. Գումիլևսկու «Շների նրբանցք» և այլ գործերում։

## Ծանոթագրություններ

## Արտաքին հղումներ
* Илюха.
* Илюха

## Աղբյուրներ
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

Կատեգորիա:Միխայիլ Շոլոխովի ստեղծագործություններ
Կատեգորիա:1925 պատմվածքներ
Կիրիլ Ցոնև

**Կիրիլ Ցոնև** (, ), բուլղար նկարիչ, բնանկարի վարպետ, գրաֆիկ, Բուլղարիայի 20-րդ դարի անվանի նկարիչ։

## Կենսագրություն
### Երիտասարդություն
Կիրիլ Ցոնևը ծնվել է 1896 թվականի հունվարի 1-ին Բուլղարիայի արևմուտքում գտնվող Կյուստենդիլ քաղաքում (Կյուստենդիլի մարզ)։ 1919 թվականին նա ավարտել է Սոֆիայի նկարչության պետական դպրոցը (որի հիման վրա հետագայում առաջացել է Բուլղարիայի գեղարվեստի ակադեմիան)։ Ցոնևի ուսուցիչներն են եղել պրոֆեսորներ Ցենո Տոդորովը (1877-1953) և Ստեֆան Իվանովը (1875-1951)։ 1919-1924 թվականներին սովորել է Վիեննայում, իսկ հետո Մյունխենի գեղարվեստի ակադեմիայում, որտեղ նրա ուսուցիչներն են եղել Գուգո ֆոն Հաբերմանը (1849-1929) և Կարլ Կասպարը (1879-1956)։ Կազմակերպել է ցուցահանդեսներ Մյունխենում, Դրեզդենում, Ամստերդամում, Կոպենհագենում, Սան Ֆրանցիսկոյում, Լոս Անջելեսում։ Նրա առաջին անձնական ցուցահանդեսը տեղի է ունեցել Սոֆիայում 1926 թվականին։

1930-1931 թվականներին ապրել է Մեխիկոյում, որտեղ հանդիպել է մեքսիկական արվեստի ականավոր ներկայացուցիչների հետ, որոնցից են Դիեգո Ռիվերան, Սիկեյրոսը, Օրոսկոն։

1933 թվականին Կիրիլ Ցոնևը վերադարձել է Բուլղարիայի և աշխատել որպես արտահաստիքային նկարիչ։
 
### Ուշ տարիներ
1942 թվականից եղել է Բուլղարիայի գեղարվեստի ակադեմիայի պրոֆեսոր։

1950 թվականին Բուլղարիայի գեղարվեստի ակադեմիայում աշխատանքից հեռացվել է ֆորմալիզմի պատճառով, իսկ 1960 թվականին վերականգնվել է։

1960 թվականին, մահվանից մեկ տարի առաջ, նա արժանացել է Պատվավոր նկարիչի կոչմանը և «Կյուրեղ և Մեթոդիոս» շքանշանի։ Բուլղարիայի ժողովրդական նկարիչի կոչումը շնորհվել է նրա մահից 10 տարի անց, 1971 թվականին, իսկ 1998 թվականին, մահից 37 տարի անց, նա արժանացել է «Կյուստենդիլ քաղաքի պատվավոր քաղաքացի» կոչմանը։

## Ծանոթագրություններ

## Գրականություն
* 
* 
* 
* 

## Արտաքին հղումներ
* '''''13 картин на Flickr'''''
* ''Картина К. Цонева на почтовой марке:'' '''''Южные плоды, 1935''''' *Холст, масло 88 × 99 см.* https://www.flickr.com/photos/mihalorel/491258749/in/album-72157600058418332/
* '''''Светослав Минков, 1939''''' *Холст, масло 106 × 88 см. [[:bg:|Софийска градска художествена галерия|Городская галерея искусств Софии]]*
* '''''Чёрные платки, 1947''''' *Холст, масло. Художественная галерея «Илия Бешков», [[Плевен]]* http://www.plevengallery.com/gallery-item/живопис/#16

Կատեգորիա:20-րդ դարի նկարիչներ
Կատեգորիա:«Կյուրեղ և Մեթոդիոս» շքանշանի ասպետներ
Կատեգորիա:Բուլղարացի մանկավարժներ
Կատեգորիա:Բուլղարացի նկարիչներ
Կատեգորիա:Բուլղարիայի ժողովրդական նկարիչներ
Կատեգորիա:Բուլղարիայի պատվավոր նկարիչներ
Ուիլյամ Ուելդ

**Ուիլյամ Ֆլոյդ Ուելդ** (, ), ամերիկացի քաղաքագետ, 1991-1997 թվականներին Մասաչուսեթս նահանգի նահանգապետ։ Սովորել է Հարվարդի համալսարանում։ 1981-1986 թվականներին աշխատել է արդարադատության նախարարությունում։ 1996 թվականին ԱՄՆ Սենատում Հանրապետական կուսակցության թեկնածուն էր, սակայն պարտվել է գործող դեմոկրատ սենատոր Ջոն Քերիին։

2016 թվականին Ազատական կուսակցության փոխնախագահի թեկնածուն էր։

## Նախապատմություն
Ուելդը ծնվել է Նյու Յորքի Սմիթաուն քաղաքում։ Ուելդի հայրը՝ Դեյվիդը (1911–1972) ներդրող բանկիր էր, իսկ մայրը՝ Մերի Նիքոլս Ուելդը (1913–1986) ԱՄՆ Անկախության հռչակագրի ստորագրող Ուիլյամ Ֆլոյդի ժառանգորդուհին։ Նրա նախնի Էդմոնդ Ուելդը Հարվարդի քոլեջում ամենաառաջին ուսանողների թվում էր (1650-րդ դասարան)։

Նրա քույրերն ու եղբայրներն են՝ Ֆրենսիս «Թիմ» Ուոլդը, Դեյվիդ Ուելդը և Անը։

## Անձնական կյանք
1975 թվականի հունիսի 7-ին Ուևլդն ամուսնացել է Թեոդոր Ռուզվելտի թոռնուհու՝ Սյուզան Ռուզվելտ Ուելդի հետ։ Սյուզան Ռուզվելտ Ուելդը Հարվարդի համալսարանի պրոֆեսոր էր, որը մասնագիտացած էր հին չինական քաղաքակրթության և իրավագիտության ոլորտում, իսկ հետագայում Չինաստանի Կոնգրեսի հանձնաժողովում աշխատում էր որպես գլխավոր խորհրդական։ Ուելդն ունի հինգ երեխա՝ Դեյվիդ Մինոտը (ծնվ. 1976)՝ Կալիֆոռնիայի Սանտա Բարբարա նահանգի ֆիզիկայի պրոֆեսոր, Էթել Դերբին (ծնվ. 1977)՝ բժիշկ, Մերի Բլեյքը (ծնվ. 1979)՝ փաստաբան, Քուենտին Ռուզվելտը (ծնվ. 1981)՝ փաստաբան, և Ֆրենսիս Ուիլինը (ծնվ. 1983)։ Զույգն ամուսնալուծվել է 2002 թվականին։

Ուելդի երկրորդ և ներկա կինը՝ գրող Լեսլի Մարշալը՝ The Washington Post-ի գլխավոր խմբագրի՝ Բեն Բրեդլիի նախկին հարսն է։ Նրանք ապրում են Մասաչուսեթս նահանգի Կանտոն քաղաքում։

## Ծանոթագրություններ

## Արտաքին հղումներ
* Gary Johnson/Bill Weld 2016 campaign site
* 
* USA Today interview July, 2000
* Clinton Impeachment testimony
* NACDL Notes on the Kevin White investigation 

Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի տղամարդ վիպասաններ
Կատեգորիա:Ամերիկացի փաստաբաններ
Կատեգորիա:Ամերիկացի քաղաքագետներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Օքսֆորդի համալսարանի շրջանավարտներ
Ուռնայր

**Ուռնայր**, (*ծննդյան և մահվան թվականներն անհայտ են*), Աղվանքի արքա՝ Արշակունիների արքայատոհմից։

## Պատմական ակնարկ
Ըստ ակադեմիական «Հին աշխարհի պատմության» Ուռնայրը թագավորել է 370-ական թվականներին։ Նրա գահակալման ժամանակաշրջանը համարվում է աղվանների երկրի հզորացման ամենակարևոր փուլը։ Հայ-պարսկական պատերազմի ժամանակ Ուռնայրը սատարել է Սասանյանների արքա Շապուհ II Երկարակյացի զորքին։

Ուռնայրի տիրապետության ժամանակ Աղվանքը քրիստոնեությունն ընդունում է որպես պետական կրոն։ Աղբյուրները հայտնում են, որ թագավորն իր մերձավորների հետ մկրտվել է Հայաստանում (ըստ որոշ փաստերի նրան մկրտել է անձամբ Գրիգոր Լուսավորիչը): Այդպիսով քրիստոնեությունը Հայաստանից տարածում է գտնում Աղվանքում։

Հայոց պատմության մեջ հետաքրքիր դեպք՝ կապված Ուռնայրի հետ, նշված է Փավստոս Բուզանդի «Պատմութիւն Հայոց» աշխատության մեջ։ Բուզանդը նշում է, որ երբ 371 թվականի Ձիրավի ճակատամարտում Ուռնայրը գերի է ընկում հայերի մոտ, սպարապետ Մուշեղ Մամիկոնյանը հրաժարվում է գլխատել նրան, պատճառաբանելով. «Ես իմ ընկերներին բոլորին կոտորեցի, իսկ նրանք, որ թագ են կրում...ոչ ձեռք եմ մեկնել, ոչ էլ...կմեկնեմ»։

Արքայի անունը առաջացել է հայերեն «ուռն»՝ մուրճ և «այր»՝ տղամարդ բառերից, ինչը մեկնվում է որպես «մուրճով զինված»։

## Ծանոթագրություններ

Կատեգորիա:Աղվանքի արքաներ
Կատեգորիա:Արշակունիներ
Խոսք հայրենիքի մասին

«**Խոսք հայրենիքի մասին**» (), ռուս խորհրդային գրող Միխայիլ Ալեքսանդրովիչ Շոլոխովի ակնարկը` գրված 1948 թվականին։

## Հրապարակումներ
Առաջին անգամ «Խոսք հայրենիքի մասին» ակնարկը տպագրվել է «Պրավդա» թերթում, 1948 թվականի հունվարի 23-ին և 24-ին, թիվ 23, 24-ում։ Առանձին հրատարակությամբ լույս է տեսել «Օգոնյոկի  գրադարանում», թիվ 4, Մ., 1948: «Խոսք հայրենիքի մասին» ժողովածուն լույս է տեսել Դոնի Ռոստովում, 1951 թվականին, էջ 17-40։

«Խոսք հայրենիքի մասին» ակնարկը Միխայիլ Ալեքսանդրովիչ Շոլոխովի հրապարակախոսության նշանավոր օրինակներից մեկն է։ Ստեղծագործությունը լիրիկական, հրապարակախոսական և էպիկական սկզբունքների գեղարվեստական միավորում է։

## Սյուժե
Միխայիլ Ալեքսանդրովիչ Շոլոխովն իր «Խոսք հայրենիքի մասին» ակնարկում պատկերում է հետպատերազմյան Դոնի համայնապատկերը, նրա աշխատավորների մտորումները  կյանքի զարգացման կարևորագույն փուլերի վերաբերյալ։ Միխայիլ Շոլոխովը ընթերցողին հրավիրում է մտորելու պատերազմի ստեղծած անմարդկային խնդիրների մասին և չմոռանալով, թե որքան մեծ վիշտ ու դժբախտություն բերեց Հայրենական մեծ պատերազմը։ Նա հիշատակում է մարտերում զոհված զինծառայողների գերեզմանների մասին. «Ստալինգրադից մինչև Բեռլին և Կովկասից մինչև Բարենցի ծով»։ Հավերժ հիշատակ հայրենիքի պաշտպաններին։

Գրողը հիշում է այն մարդկանց, ովքեր պատերազմում կորցրել են իրենց հարազատներին՝ «ամուսնուն կորցրած այրուն», իրենց որդիներին կորցրած ծնողներին։

Միխայիլ Շոլոխովը ներկայացում է Կուրսկի մարզի Ստարոօսկոլսկի շրջանի  «Նոր աշխարհ» կոլտնտեսության հնագույն օղակավարուհի  Պելագեյա Վասիլևնա Մարտինովայի  հուշերը, ով, հիշելով 1946 թվականի երաշտի սև օրերը, ասում էր.

1947 թվականի բարձր բերքատվության համար Պելագեյա Վասիլևնա Մարտինովան արժանացավ սոցիալիստական աշխատանքի հերոսի կոչման, այսպես պատասխանելով բարձր պարգևին։

Ակնարկի վերջում  Միխայիլ Ալեքսանդրովիչ Շոլոխովը միլիոնավոր խորհրդային մարդկանց անունից արտահայտում էր  իր սերն ու նվիրվածությունը հայրենիքի հանդեպ։

## Ծանոթագրություններ

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9

## Արտաքին հղումներ
* РГБ. Шолохов, Михаил Александрович. Слово о Родине
* Слово о Родине

Կատեգորիա:Միխայիլ Շոլոխովի ստեղծագործություններ
Կատեգորիա:1948 պատմվածքներ
Կատեգորիա:Ակնարկներ
Կատեգորիա:Հրապարակախոսություն